
	[bookmark: nev]KIRÁLY GYŐZŐ ANDRÁS
gyoz55@gmail.com
általános orvos
Osztatlan, 9. félév
Szegedi Tudományegyetem
Szent-Györgyi Albert Orvostudományi Kar
	
[bookmark: _GoBack]






Témavezetők:
	Dr. Topal Leila
egyetemi tanársegéd, SZTE ÁOK

	Dr. Pintér Jenő
szakorvosjelölt, SZTE ÁOK




A vegetatív tónus és az intrinzik szívfrekvencia változásainak vizsgálata nagyállat sportszív modellben

Kulcsszavak: sportszív; szív; bradycardia; nagyállat; intrinzik
Bevezető:
A sportszív frekvenciája közismerten alacsonyabb, amelyet gyakran a paraszimpatikus tónus fokozódásának tulajdonítanak, azonban újabb kutatások más mechanizmusokra is rávilágítottak. A szívet érintő idegrendszeri változások nem elhanyagolhatóak, hiszen a bradikardia önmagában, mint aritmia szubsztrát, illetve a vegetatív idegrendszer tónusának megváltozása aritmiák kialakulásához vezethet. Kutatómunkánkban célul tűztük ki a vegetatív idegrendszer szívritmusra kifejtett hatásának és a sinus-csomó intrinzik aktivitásának vizsgálatát nyugalomban és farmakológiai blokád mellett nagyállat sportszív modellen.
Metodika:
Hím beagle kutyákat véletlenszerűen „pihenő” és „edzett” csoportokba osztottunk (N = 14 – 14). Az edzett csoport 4 hónapos intenzív állóképességi tréningben vett részt. A tréning elején és végén megvizsgáltuk a vegetatív idegrendszeri változásokat szermentes nyugalmi EKG felvételeken, illetve paraszimpatolítikum (0,08 mg/kg atropin) és szimpatolítikum (0,2 mg/kg propranolol) adása mellett.
Eredmények:
Az edzés protokoll végén az edzett állatokban szignifikáns nyugalmi bradikardia alakult ki a kontroll csoporthoz képest (94,9±14,2 ütés/perc vs. 109,62±23,5 ütés/perc; pKövetkeztetések:
A kapott frekvencia és variabilitás változások hasonlóak a humán állóképességi sportolóknál megfigyeltekkel. Adatainkból arra következtethetünk, hogy a vegetatív idegrendszer egyensúlyának változása és a sinus-csomó intrinzik átalakulása egyaránt hozzájárul a bradikardiához. A jövőben elengedhetetlenek a további vizsgálatok, hogy pontosabb képet nyerhessünk a sportszív sinus-csomóját érintő változásokról.



